**MØTEBOK SENTRALSTYREMØTE I NORGES KORFORBUND**

**Tid: 22. - 23. Januar 2022**

**Sted: Hovedkontoret i Oslo**

**Til stede:** President Trond Håskjold

 Visepresident Marit Husebø

 Leder i MFR Elin Persson

 Styremedlem Helen Agledal

Styremedlem Lars Stenersen

Styremedlem Torunn Myhre

 3. varamedlem Astrid Salvesen

**Fravær:**

Elias Blichfeldt Mørk

1.varamedlem Olaug Enstad

**Til stede fra administrasjonen:**

Generalsekretær Marianne Bremnes

Administrasjonssjef Rune Brunslid

**Saker til eventuelt:**

Generalsekretæren ønsket velkommen og presenterte den nye kommunikasjonssjefen, Gerd Byermoen. Gerd informerte om status i sitt arbeid så langt og tanker om oppgaver og planer fremover.

**SAK 01/22 Godkjenning av innkalling og saksliste**

Godkjent

**SAK 02/22 Godkjenning av møtebok fra styremøtet 20. – 21. november 2021**

Godkjent

**SAK 03/22 Generalsekretærens orientering**

*Presidenten og generalsekretæren redegjorde for sine møter, aktiviteter og representasjon siden siste styremøte.*

Sentralstyret tok redegjørelsene til orientering.

**SAK 98/21 Internasjonalt arbeid**

*Generalsekretæren redegjorde for Norges Korforbunds internasjonale samarbeid og medlemskap.*

Vedtak:

1. Norges Korforbund søker tettere samarbeid med sine kollegaer, særlig Sveriges Körförbund og Kor72 i Danmark.
2. Förbundsdirektör i Sveriges Körförbund og formand i Kor72 i Danmark inviteres til Norge i løpet av våren 22 til et felles møte på administrativt nivå.
3. Norges Korforbund holder av 10 plasser på årets Sommerkorskole på Toneheim til svenske og danske gjester, forutsatt muligheter for normalt belegg på internatet (ikke korona-restriksjoner)
4. Norges Korforbund ber om å få arrangere Nordklang i 2025.
5. Arbeidet rettet mot Nordisk Korforum prioriteres fremfor European Choral Association (ECA) og International Federation of Choral Music (IFCM) i de neste tre årene. Medlemskapene opprettholdes.

**SAK 04/22 Prinsipper om arbeid gjennom eget foretak for ansatte og tillitsvalgte**

*Generalsekretæren la frem en vurdering av prinsipper om arbeid gjennom eget foretak for ansatte og tillitsvalgte sett opp imot de vedtatte etiske retningslinjene til Norges Korforbund.*

Vedtak:

Følgende avsnitt bakes inn i «etiske retningslinjer for Norges Korforbund»:

*Ansatte i NK skal ikke kunne leies inn av NK eller NKs distriktsledd som vedkommende har tilknytning til, gjennom foretak som vedkommende selv har eierinteresser i. Tillitsvalgte kan kun leies inn av NK sentralt til enkeltprosjekter, eller av distriktsledd vedkommende ikke har noen tilknytning til.*

*Det presiseres at ansatte og tillitsvalgte kan ta på seg oppdrag eller engasjement for medlemskor gjennom eget foretak.*

Setningen «*Unntak kan forekomme, men det skal godkjennes av Generalsekretær først.»* ble strøket fra det opprinnelige forslaget. Saken ble vedtatt mot en stemme.

**SAK 05/22 Vedtektsendringer - endringsforslag**

*Generalsekretæren gikk gjennom og presenterte forslag til endringer i noen av paragrafene i forbundets vedtekter, både redaksjonelle og innholdsmessige.*

Vedtak:

Endringsforslagene vedtas og oversendes landsmøtet.

**SAK 06/22 Retningslinjer for «grønn» drift og «grønne» arrangementer i Norges Korforbund**

*Generalsekretæren la frem rapport fra arbeidet i arbeidsgruppen og det ble gjort endringer i møtet. Målet med retningslinjene er å skape en økt bevissthet hos arrangør og deltaker om miljøvennlig drift og arrangement i regi av Norges Korforbund, organisasjonens distriktsledd og det enkelte medlemskor.*

Vedtak:

Retningslinjer for «grønn» drift og «grønne» arrangementer bearbeides videre til neste møte med språkvask og forenkling, iht til innspill som kom i møtet.

**SAK 08/22 Økonomisk rapport på enkeltprosjekter**

*Administrasjonssjefen redegjorde for status rundt de to store IT-prosjektene som ble gjennomført i 2021 og hvordan dette har påvirket økonomien.*

Vedtak:

Sentralstyret tar redegjørelsen til orientering. Endelig regnskap for prosjektene er ferdig innen 1. mars sammen med årsregnskapet. Dette behandles på neste styremøte.

**SAK 09/22 Oversikt over arrangementer i Norges Korforbund**

*Generalsekretæren presenterte en oversikt over arrangementer gjennom året som gikk i Norges Korforbund. Det er noen ganger vanskelig å skille hva som er nasjonalt og hva som er lokalt, men konklusjonen er uansett at det skjer mye aktivitet.*

Vedtak:

Sentralstyret tar redegjørelsen til orientering. Det utarbeides retningslinjer for alle nasjonale arrangement. Det vurderes også å opprette flere nasjonale arrangement i NK, for eksempel et prosjekt for sceniske kor i Oslo. Videre oppfølging av saken gjøres i forbindelse med diskusjon rundt organisasjonsstrukturen.

**SAK 09/22 Referat fra Kontrollkomiteens møte 17.12.2021**

Sentralstyret tok kontrollkomiteens referat til orientering.

**Eventuelt:**

 **Møteplan fremover**

Møteplan for våren 2022:

* 19. – 20. mars i Alta
* 7. april (teams-møte ved behov)
* 22. april (i forkant av Landsmøtet)